《山中赠别田拒山宪副 其二》
明代·朱浙

露洗青天百尺台，山灵预报使君来。入门怪我头颅变，见面令君心眼开。

草径谁当知仲蔚，鹅湖正自想东莱。海天佳处行须遍，且尽明年二月回。

作者简介：（1486—1552）福建莆田君，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。